《读易彻章呈濠乐主人》
宋代·丘葵

侬是寒江独钓人，曾偕樵叟见羲文。
当时也似吞三画，今日翻难说七分。
萱草不堪濒外望，梅花岂是野中群。
解颐一笑明年事，未别先愁日暮云。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。